
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 30Csp/23/2026 2326201205 30. 07. 2026 JUDr. Martina Ľachová ECLI:SK:OSGA:2026:2326201205.2
Uznesenie Okresný súd Galanta v spore žalobcu: Pillow pojišťovna, a. s., so sídlom Tomičkova 2144/1, Praha, ČR, IČO: 04257111, zast.: A. B. C. C., usadený euroadvokát, so sídlom Karpatské námestie 10/A, Bratislava, proti žalovanému: D. E., nar. XX.XX.XXXX, bytom F. G. XX, o zaplatenie 13,86 eur s prísl., takto rozhodol: I. Konanie sa zastavuje. II. Žalobca má voči žalovanému nárok na náhradu trov konania v rozsahu 100%. odôvodnenie: 1. Žalobca sa na základe skutočností uvedených v návrhu na vydanie európskeho platobného rozkazu domáhal vydania rozhodnutia, ktorým by súd uložil žalovanému povinnosť zaplatiť žalobcovi sumu 13,86 eur s príslušenstvom a náhradu trov konania. 2. Súd vydal Európsky platobný rozkaz č.k. 30Csp/23/2023-31 zo dňa 20.5.2026, proti ktorému podal žalovaný v zákonom stanovenej lehote vecne odôvodnený odpor. 3. Podaním doručeným súdu dňa 8.7.2026 (ešte pred prvým pojednávaním) žalobca zobral návrh na vydanie európskeho platobného rozkazu v celom rozsahu späť z dôvodu, že žalovaný dňa 10.6.2026 po podaní návrhu na vydanie európskeho platobného rozkazu uhradil žalobcovi sumu 29,55 eur, pričom na istinu bola započítaná suma 13,86 eur a na zákonné úroky z omeškania suma (k 10.6.2026) suma 2,93 eur. 4. Podľa ust. § 144 C.s.p. žalobca môže vziať žalobu späť. 5. Podľa ust. § 145 ods. 1 C.s.p. ak je žaloba vzatá späť celkom, súd konanie zastaví. 6. Podľa ust. § 146 ods. 1 veta druhá C.s.p. na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 7. Vzhľadom na účinné späťvzatie žaloby zo strany žalobcu skôr, než sa začalo predbežné prejednanie sporu alebo pojednávanie, súd v súlade s citovanými zákonnými ustanoveniami konanie zastavil. 8. O náhrade trov konania súd rozhodol podľa ust. § 256 ods. 1 v spoj. s § 262 ods. 1 C.s.p., keďže konanie bolo zastavené. Ak dôjde k zastaveniu sporového konania v dôsledku späťvzatia žaloby, je povinnosťou súdu pri rozhodovaní o trovách konania skúmať procesnú zodpovednosť pri zastavení konania na oboch procesných stranách, teda tak na strane žalobcu, ako aj na strane žalovaného. Pokiaľ žalobca musel žalobu zobrať späť pre správanie žalovaného, t. j. ak bola požiadavka žalobcu splnená neskorším správaním (konaním) žalovaného bez toho, aby o veci (meritórne) rozhodol súd, potom je
potrebné konštatovať, že žalovaný procesne zavinil zastavenie konania. Ak žalobca zoberie žalobu späť bez udania dôvodu alebo bez toho, aby išlo o reakciu na správanie žalovaného, a teda nemožno pričítať procesné zavinenie žalovanému, znáša trovy žalovaného žalobca. 9. V danom prípade žalobca vzal žalobu späť z dôvodu, že žalovaný po podaní návrhu na začatie konania zavinil zastavenie konania, v dôsledku čoho žalobcovi vznikol voči žalovanému nárok na náhradu účelne vynaložených trov konania. Zároveň neboli dané žiadne dôvody hodné osobitného zreteľa (ani ich strany netvrdili), ktoré by odôvodňovali výnimočne mu náhradu trov konania nepriznať (§ 257 C.s.p.). O výške trov bude rozhodnuté po právoplatnosti tohto rozhodnutia samostatným uznesením, ktoré vydá súdny úradník (§ 262 ods. 2 C.s.p.). 10. O vrátení súdneho poplatku súd rozhodne osobitným uznesením, ktoré vydá vyšší súdny úradník. Poučenie: Proti uzneseniu je prípustné podať odvolanie v lehote 15 dní od doručenia uznesenia na Okresnom súde Galanta (ust. § 357 C.s.p.). V odvolaní sa má popri všeobecných náležitostiach (ust. § 127 ods. 1 CSP) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (ust. § 363 C.s.p.). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania (ust. § 364 C.s.p.). Odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis. Ak účastník nepredloží potrebný počet rovnopisov a príloh, súd vyhotoví kópie na jeho trovy.

